
DIRECŢIA CLĂDIRI TERENURI ŞI DOTĂRI DIVERSE  I EST 
SC2019- 26968/23.10.2019                                                      


RAPORT DE SPECIALITATE
privind delegarea de gestiune prin concesionare a serviciului public privind prestarea 

de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Şagului, str. Rusu Şirianu şi Calea Stan Vidrighin fostă Calea Buziaşului

Având în vedere Referatul de aprobare  nr.SC2019-26968/23.10.2019  a Primarului Municipiului Timişoara şi Proiectul de Hotărâre privind privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Şagului, str. Rusu Şirianu şi Calea Stan Vidrighin fostă Calea Buziaşului
Facem următoarele precizări:

Consiliul Local al Municipiului Timişoara, prin Hotărârea nr. 291/30.05.2013, a aprobat delegarea de gestiune prin concesiune de servicii având ca obiect prestarea de servicii şi activităţi necesare  exploatării şi întreţinerii  cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara încheindu-se contractele de concesiune cu nr. 224/25.06.2013 pentru cimitirul situat în Calea Buziaşului, cu nr. 225/25.06.2013  pentru cimitirul situat în Calea Şagului şi a contractului de concesiune cu nr. 226/25.06.2013 pentru cimitirul situat în str. Rusu Şirianu, contracte care au expirat  la data de 15.05.2018, respectiv 19.05.2018.
Având în vedere cele de mai sus, este necesară asigurarea continuităţii serviciilor şi activităţilor  necesare exploatării şi întreţinerii cimitirelor umane din Municipiul Timişoara situate în Calea Şagului, Str. Rusu Şirianu şi Calea Stan Vidrighin fostă Calea Buziaşului, iar oportunitatea este impusă de finalizarea contractelor încheiate anterior şi necesitatea asigurării continuităţii acestor servicii şi activităţi şi datorită faptului că în baza Hotărârii Consiliului Local a Municipiului Timişoara nr. 227/24.04.2018- privind delegarea de gestiune prin concesiune a serviciului public privind prestarea de servicii şi activităţi necesare exploatării şi întreţinerii a cimitirelor umane situate pe Calea Buziaşului, Str. Rusu Şirianu şi Calea Şagului din Municipiul Timişoara, nu au fost încheiate contracte de concesiune pentru activităţile descrise mai sus.
Precizăm că, în cadrul contractului de concesiune, contraprestaţia serviciilor este reprezentată exclusiv de dreptul de a exploata serviciile care fac obiectul contractului, fără a interveni costuri suplimentare pentru autoritatea contractantă, iar atribuirea contractului implică transferul tuturor riscurilor de operare către operatorul economic, motiv pentru care contractul este considerat contract de concesiune, urmând a fi aplicate prevederile Legii nr.100/2016 în vederea atribuirii acestuia.
Având în vedere cele arătate  mai sus, propunem aprobarea delegării de gestiune prin concesionarea prin licitaţie deschisă a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Şagului, str. Rusu Şirianu şi Calea Stan Vidrighin fostă Calea Buziaşului, a  Studiului de fundamentare a deciziei de concesionare, a caietelor  de sarcini, a regulamentului de serviciu, a tarifelor cuprinse în anexa prezentului studiu şi a modelului de contract de concesiune.
             Având în vedere prevederile art.18 alin.2 lit. b,  art.19 şi art.39 alin.1, 2, şi 4 din Ordonanţa Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local precum şi prevederile Hotărârii Guvernului nr. 955/2004 - pentru aprobarea reglementarilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, apreciem că proiectul de hotărâre privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara situate în Calea Şagului, str. Rusu Şirianu şi Calea Stan Vidrighin fostă Calea Buziaşului, întruneşte condiţiile pentru a fi supus dezbaterii Consiliului Local al Municipiului Timişoara.

